ΓΡΑΠΤΗ ΕΡΩΤΗΣΗ E-0384/00

υποβολή: Mara Rodrguez Ramos (PSE) προς την Επιτροπή

(15 Φεβρουαρίου 2000)

Θέμα: Η κατάσταση του περιβάλλοντος στο φυσικό πάρκο του Μονκάγιο

Το Μονκάγιο, φυσικό πάρκο της Αυτόνομης Κοινότητας της Αραγονίας, μετατρέπεται βαθμιαία σε ηλεκτρικό πάρκο, ως προς την πλευρά του προς τη Σόρια. Η παθητική στάση της Διοίκησης επέτρεψε την εγκατάσταση 6 αιολικών πάρκων, 31 χιλιομέτρων ηλεκτρικών γραμμών και δεκάδων χιλιομέτρων γραμμών 22 κιλοβάτ με τους σχετικούςποσταθμούς.

Το περιβαλλοντικό ενδιαφέρον της περιοχής αυτής έχει αναγνωρισθεί σε κοινοτικό επίπεδο, δεδομένου ότιπάρχει ένα σχέδιο του προγράμματος LIFE προστασίας του πωγωνοφόρου γυπαετού, ο οποίος διαβιοί και στη ζώνη της Σόρια.

Η δήλωση περιβαλλοντικών επιπτώσεων(1) της οποίας η μελέτη περιβαλλοντικών επιπτώσεων δεν είχε ανακοινωθεί στην ΕΕ C και L της 9ης Ιουλίου 1998, άλλαξε μονομερώς ριζικά από την κυβέρνηση της Καστίλλης και Λεόν, χωρίς ακρόαση ή ενημέρωση των ενισταμένων, πράγμα που προκάλεσε την αλλαγή χρήσης, χωρίς προηγούμενο αποχαρακτηρισμό, της Caada Real (βασιλικού φαραγγιού) στις παρυφές του Μονκάγιο με την εγκατάσταση των προαναφερθεισών ηλεκτρικών γραμμών, θέτοντας σε σοβαρό κίνδυνο τη βιωσιμότητα του προγράμματος LIFE στην περιοχή. Κατά των ανωτέρω παρατυπιώνπεβλήθησαν περισσότερες από 1500 αναφορές και εκκρεμεί προσφυγή για διοικητική ρύθμιση.

Μπορεί να αναφέρει η Επιτροπή εάν έχει μεταφερθεί ορθώς από πλευράς του ισπανικού κράτους η Οδηγία 85/337/ΕΟΚ(2), τελευταία τροποποίηση της οποίας είναι η Οδηγία 97/11/ΕΚ(3) του Συμβουλίου σχετικά με την αξιολόγηση των περιβαλλοντικών επιπτώσεων συγκεκριμένων δημόσιων και ιδιωτικών προγραμμάτων;

Σε περίπτωση τροποποιήσεων ήδη εγκεκριμένης δηλώσεως περιβαλλοντικών επιπτώσεων, η ορθή εφαρμογής της εν λόγω Οδηγίας θα επέβαλε την κατάθεση νέου φακέλου από την φάση κατά την οποία πραγματοποιήθηκαν οι σχετικές τροποποιήσεις;

Το πρόγραμμα LIFE (προστασία του πωγωνοφόρου γυπαετού, στη ζώνη του Μονκάγιο της Αραγονίας) επιτρέπει τη λήψη μέτρων προστασίας των πτηνών αυτών στις όμορες ζώνες, μολονότι ανήκουν σε άλλες Αυτόνομες Κοινότητες;

Προβλέπεται κάποιο μέτρο το οποίο ναποχρεώνει τις αναδόχους εταιρείες να αποκαταστήσουν τις μη απαραίτητες αλλοιώσεις που επήλθαν στο περιβάλλον, μέχρις ότου ληφθούν αποφάσεις επί των διοικητικών προσφυγών που έχουν κατατεθεί;

(1) Δήλωση που δημοσιεύθηκε στην ΕΕ Cκαι L της 6.11.1998.

(2) ΕΕ L 175 της 5.7.1985, σελ. 40.

(3) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(6 Απριλίου 2000)

Σχετικά με την οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, σημειώνεται ότι η Επιτροπή έχει κινήσει διαδικασία παράβασης κατά της Ισπανίας για εσφαλμένη μεταφορά της οδηγίας στο εσωτερικό δίκαιο της Ισπανίας. Η Επιτροπήπέβαλε προσφυγή για το λόγο αυτό στο Δικαστήριο των Ευρωπαϊκών Κοινοτήτων(1).

Η οδηγία 97/11/ΕΚ του Συμβουλίου, της 3ης Μαρτίου 1997, η οποία τροποποιεί την οδηγία 85/337/ΕΟΚ, προβλέπει στο άρθρο 3 ότι τα κράτη μέλη οφείλουν να συμμορφωθούν προς την οδηγία το αργότερο έως τις 14 Μαρτίου 1999. Σημειώνεται ότι η Επιτροπή παρακολουθεί πάντοτε εάν κοινοποιούνται τα εθνικά μέτρα εκτέλεσης εντός των καθορισμένων προθεσμιών, σύμφωνα με το άρθρο 226 (πρώην άρθρο 169) της συνθήκης ΕΚ. Για την οδηγία 97/11/ΕΚ διαβιβάσθηκε αιτιολογημένη γνώμη στην Ισπανία.

Το έργο που αναφέρει το Αξιότιμο Μέλος του Ευρωπαϊκού Κοινοβουλίου σχετίζεται με βιομηχανικές εγκαταστάσεις ηλεκτροπαραγωγής ή με εγκαταστάσεις μεταφοράς ηλεκτρικής ενέργειας με εναέριες γραμμές. Αυτά τα είδη των έργων περιλαμβάνονται στο Παράρτημα II της οδηγίας 85/337/ΕΟΚ. Σύμφωνα με όσα ορίζει το άρθρο 4 παράγραφος 2, τα έργα πουπάγονται στο Παράρτημα πρέπει ναποβάλλονται σε διαδικασία εκτίμησης των περιβαλλοντικών τους επιπτώσεων εφόσον το ενδιαφερόμενο κράτος μέλος κρίνει ότι το επιβάλλουν τα χαρακτηριστικά τους. Σημειώνεται ότι στη δεδομένη περίπτωση φαίνεται να έχει πραγματοποιηθεί η σχετική εκτίμηση. Κατά τα άλλα, η Επιτροπή δεν είναι σε θέση να καθορίσει με βάση μόνον τις πληροφορίες που διαβίβασε το Αξιότιμο Μέλος του Ευρωπαϊκού Κοινοβουλίου εάν οι μεταβολές που επήλθαν στο έργο πρέπει ναποβληθούν σε εκτίμηση των επιπτώσεών τους.

Το γενειοφόρο γεράκι ανήκει στα προστατευόμενα είδη της οδηγίας 92/43/ΕΟΚ(2) του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας. Ένα έργο LIFE αφορά ειδικά την προστασία των γενειοφόρων γερακιών στην περιοχή Moncayo της Αραγωνίας, Αυτόνομη Κοινότητα της Αραγωνίας. Η επανεισαγωγή αυτού του είδους στην περιοχή είναι πολύ σημαντική για την επανεισαγωγή του είδους στις άλλες ορεινές περιοχές της Ισπανίας.

Η Επιτροπή,πό την ιδιότητά της ως θεματοφύλακα των Συνθηκών, θα λάβει ούτως ή άλλως όλα τα αναγκαία μέτρα για να εξασφαλίσει την τήρηση του κοινοτικού δικαίου στη δεδομένη περίπτωση.

(1) Υπόθεση C-474/99.

(2) ΕΕ L 206 της 22.7.1992.